**Мемлекет басшысы Қ.К. Тоқаевтың «Халық бірлігі және жүйелі реформалар – елдің өркендеуінің берік негізі» атты Қазақстан халқына Жолдауын іске асыру аясында «Балалардың құқықтарын қорғау жөніндегі қызметті заңнамалық реттеу, кәмелетке толмағандарға қатысты құқық бұзушылықтардың алдын алу және олардың қауіпсіздігін қамтамасыз ету» тақырыбындағы дөңгелек үстел қорытындысы бойынша**

**ҰСЫНЫМДАР**

Нұр-Сұлтан қаласы 2021 жыл 17 қараша

«Балалардың құқықтарын қорғау жөніндегі қызметті заңнамалық реттеу, кәмелетке толмағандарға қатысты құқық бұзушылықтардың алдын алу және олардың қауіпсіздігін қамтамасыз ету» тақырыбындағы дөңгелек үстелге қатысушылар келесіні атап өтеді.

«Халық бірлігі және жүйелі реформалар» атты Қазақстан халқына Жолдауын іске асыру мақсатында – Мемлекет басшысының 2021 жылғы 15 қаңтарда VII сайланым Парламенттің I сессиясының ашылуында берген тапсырмалары мен балалардың қауіпсіздігін қамтамасыз ету және құқықтарын қорғау, кәмелетке толмағандар арасында суицид пен буллингтің алдын алу шараларын қабылдау, осы саладағы мемлекеттік бақылауды жүзеге асыру жөніндегі уәкілетті органның құзыретін кеңейтуге бағытталған заңнаманы одан әрі жетілдіру қажеттігі туралы тапсырмаларын орындау, сондай-ақ балалардың құқықтарын қорғау жөніндегі қызметті заңнамалық реттеудің өзекті мәселелерін талқылау, кәмелетке толмағандарға қатысты құқық бұзушылықтың алдын алу және олардың қауіпсіздігін қамтамасыз етудідөңгелек үстелге қатысушылар **ҰСЫНАДЫ:**

1. **Қазақстан Республикасы Білім және ғылым министрлігіне:**

1.1. Жалпыға міндетті білім беру стандарттарына бастауыш сыныптардан бастап баланың құқықтары мен міндеттері саласындағы құқықтық білімді арттыру, цифрлық сауаттылық, қорғау тетіктері, оның ішінде буллинг пен кибербуллингтен қорғау жөнінде сабақтар енгізу, Адам құқықтары саласындағы сарапшыларды тарта отырып, балалармен де, ата-аналармен де интерактивті іс-шаралар өткізудің сыныптан тыс сағаттарын енгізу;

1.2. Ішкі істер министрлігімен, Ақпарат және қоғамдық даму министрлігімен бірлесіп балалардың құқықтарын қорғау, цифрлық ортаның әсері бойынша зерттеулер жүргізу, балаларға қатысты буллингтің алдын алу, оның ішінде балаларды буллингтің алдын алу және құрдастарының жағымсыз мінез-құлқына сындарлы ден қою дағдыларына үйрету мәселелері бойынша халықаралық және үкіметтік емес ұйымдармен өзара іс-қимылды нығайту;

1.3. Мектеп психологтарымен, педагогтармен, медицина қызметкерлерімен, қауіп-қатер тобындағы психиатрлармен бірлесіп анықтауға және балаларға көмек көрсетуге бағытталған кәмелетке толмағандар арасында психикалық денсаулықты нығайту және өзіне-өзі қол жұмсаудың алдын алу жобасын енгізуді жалғастыру;

1.4. Білім беру мекемелерінің қызметіне енгізу үшін буллинг пен кибербуллингтің алдын алу бойынша Мектеп/Колледж саясатын айқындау жөніндегі буллингке қарсы құралдарды, оларды анықтау, тіркеу және ден қою жөніндегі рәсімдерді, педагогтар, ата-аналар, оқушылар үшін оқыту тренингтерін өткізуді, ата-аналар мен балалар үшін осындай құқық бұзушылықтардан қорғау жөнінде жадынамалар әзірлеуді қарау;

1.5. Халықтың кәмелетке толмағандарға қатысты сот төрелігі жүйесі, құқықтары мен міндеттері, құқықтық қорғауға жүгіну тәртібі туралы хабардар болуын тұрақты арттыру жөніндегі іс-шараларды қамтамасыз ету;

1.6. Қылмыстық және әкімшілік құқық бұзушылықтар жасауға байланысты заңға қайшы келген балаларды ведомствоаралық өзара іс-қимыл және әлеуметтік оңалту және қайта әлеуметтендіру мәселелеріне қатысты кәмелетке толмағандар арасында құқық бұзушылықтардың алдын алу тетігін жетілдіру бойынша қолданыстағы заңнаманы өзектендіру жөнінде ұсыныстар енгізу;

1.7. Қорғаншылық және қамқоршылық органдарының қызметін жетілдіру, атап айтқанда, кадр әлеуетін арттыру және отбасылар мен балаларды жеке әлеуметтік сүйемелдеуді (кейс-менеджментті) дамыту, оның ішінде әлеуметтік сүйемелдеу саласында өз қызметін жүзеге асыратын үкіметтік емес ұйымдармен өзара іс-қимыл жасау арқылы дамыту жөнінде шаралар қабылдау;

1.8. Уәкілетті органды айқындау және жасөспірімді өмірлік қиын жағдайдан шығаруға дейінгі медициналық-әлеуметтік шаралар кешенін қамтамасыз ету үшін кәмелетке толмағандар мен қолайсыз отбасыларды медициналық-әлеуметтік есепке алуды жүргізу қағидаларын әзірлеу;

1.9. Мемлекеттік органдармен бірлесіп балалар мен жасөспірімдер арасында ведомствоаралық жұмыстарды күшейту:

- білім беру ұйымдарында адамгершілік-жыныстық тәрбие беру, отбасылық және этикалық құндылықтарды дарыту;

- үйірмелер мен секцияларда, оның ішінде балалардың құқықтарын қорғау жөніндегі функцияларды жүзеге асыратын ұйымдардағы балалар үшін бос уақытты, сабақтарды ұйымдастыру;

- зорлық-зомбылықтың барлық түрлерін насихаттауға жол бермеу мақсатында бұқаралық ақпарат құралдарының (теледидар, интернет-ресурстар, әлеуметтік желілер және т. б.) ақпараттық арналарының мазмұнын бақылау;

- психологиялық көмекті жетілдіру, өзін-өзі сақтау мінез-құлқына, қарым-қатынасқа үйрету, мінез-құлық дағдыларын қалыптастыру (жағдайды бағалау және өз шекараларын қорғау, жанжалсыз және басқалар);

1.10. Мемлекеттік органдармен бірлесіп, Бала құқықтары жөніндегі Уәкіл институтын заңнамалық реттеу мәселесін, оның ішінде халықаралық тәжірибені зерделеу және оны одан әрі, оның ішінде заңнамалық сипаттағы жетілдіру жөнінде негізделген ұсыныстар әзірлеу;

1.11. Балалардың құқықтарын қорғау жөніндегі заңнаманы одан әрі жетілдіру жөніндегі жүйелі жұмысты жалғастыру.

**2**. **Қазақстан Республикасы Ішкі істер министрлігіне:**

2.1. Білім және ғылым министрлігімен, Цифрлық даму, инновациялар және аэроғарыш өнеркәсібі министрлігімен, Ақпарат және қоғамдық даму министрлігімен бірлесіп, киберкеңістікте балаларды қорғауды кибер агрессия, балаларды сексуалдық қанау және цифрлық технологиялар мен интернетті пайдалана отырып, сексуалдық қол сұғушылық тәуекелдерінен балалардың қауіпсіздігін қамтамасыз ету жөніндегі шараларды іске асыруға бағытталған балаларды қорғаудың ұлттық саясатына интеграциялау мәселесін, оның ішінде заңнамалық нормалар мен жауапкершілікті бекіту жолымен зерделеу;

2.2. Бас прокуратурамен, Білім және ғылым министрлігімен бірлесіп кәмелетке толмаған адаммен жыныстық қатынас немесе сексуалдық сипаттағы өзге де әрекеттер үшін жауапкершілікті қатаңдату, кәмелетке толмағандардың жыныстық тиіспеушілігіне қарсы цифрлық технологиялар мен интернет-ресурстарды пайдалана отырып, қылмыстардың саралау белгілерін енгізу бойынша қылмыстық заңнамаға өзгерістер мен толықтырулар енгізу туралы ұсыныстар әзірлесін.